Villu Kõve

Villu Kõve (sündinud 26. augustil 1971 Orissaares) on eesti jurist (advokaat ja kohtunik), aastast 2019 Riigikohtu esimees.

Riigikohtus töötab Villu Kõve alates 2002. aastast, kus ta kuni 2019. aasta jaanuarini oli tsiviilkolleegiumi kohtunik ning pikka aega ka kolleegiumi esimees. 

 Haridus 
1978–1989 Orissaare Keskkool (lõpetanud hõbemedaliga) 
1989–1994 Tartu Ülikooli õigusteaduskond (lõpetanud cum laude) 
1993–1994 Hamburgi Ülikool 
2004 – õigusteaduse magister (Tartu Ülikool); magistritöö „Lepingu ühepoolse lõpetamise võimalused Eesti õiguses (võrdlev käsitlus)” (juh prof dr iur Irene Kull) 
1997, 2007 täiendanud end teadustöö raames Freiburgi Ülikoolis Saksamaal 
2009 – õigusteaduse doktor (Tartu Ülikool); doktoritöö „Varaliste tehingute süsteem Eestis” (juhendaja prof dr iur Irene Kull).

 Töökäik 
1993–1996 töötas Eesti Vabariigi Justiitsministeeriumi eraõiguse (majandusõiguse) osakonnas
1996–1997 OÜ Advokaadibüroo Concordia jurist, vandeadvokaadi vanemabi ja vandeadvokaat 
1997–2002 Advokaadibüroo OÜ (KPIV Advokaadibüroo OÜ) asutaja, vandeadvokaat ja juhatuse liige
2002 – jaanuar 2019 – Riigikohtu tsiviilkolleegiumi kohtunik
2004–... Tartu Ülikooli Õigusteaduskonna eraõiguse lektor ja dotsent
alates 4. veebruarist 2019 – Riigikohtu esimeesCV Riigikohtu veebilehel

 Õigusloomealane tegevus 
Villu Kõve on juhtinud äriseadustiku, võlaõigusseaduse, kommertspandiseaduse, mittetulundusühingute seaduse, sihtasutuste seaduse ja tsiviilkohtumenetluse seadustiku eelnõu väljatöötamist, olnud töögrupi liige muuhulgas asjaõigusseaduse, kinnistusraamatuseaduse, tsiviilseadustiku üldosa seaduse, täitemenetluse seadustiku, esimese investeerimisfondide seaduse, rahvusvahelise eraõiguse seaduse, väärtpaberite keskregistri seaduse, varem kehtinud telekommunikatsiooniseaduse ja postiseaduse väljatöötamisel. Koostanud arvamusi ja teinud ekspertiise muudele eelnõudele.

Pedagoogiline tegevus
On olnud õppejõud eraõiguse valdkonnas Õigusinstituudis, Kõrgemas Kommertskoolis ja Concordia Rahvusvahelises Ülikoolis Eestis. Pidanud alates 1993. aastast loenguid ja seminare seaduste ja kohtupraktika tutvustamiseks.

Tunnustus
2002 Justiitsministeeriumi tänukiri abi eest õigusreformi teostamisel
2003 valiti Eesti Kinnisvara Haldajate ja Hooldajate Liidu, Eesti Kinnisvara Hindajate Ühingu, Eesti Kinnisvarafirmade Liidu ja Eesti Kinnisvaramaaklerite Koja poolt asjaõigusseaduse loomisel osalemise eest nn Kinnisvara Guruks
2005 Valgetähe IV klassi teenetemärk
2013 Kohtunike Koolitusnõukogu parim koolitaja
2019 Notarite Koja teenetemärk

 Publikatsioonid 

 “Die Forderungsabtretung, insbesondere zur Kreditsicherung, in ausländischen Rechtsordnungen” (kaasautor; väljaandjad W. Hadding, U. Schneider). 1999, Berlin.
 Applicable Law in the Light of Modern Law of Obligations and Bases for the Preparation of the Law of Obligations Act. Juridica International 2001.
 Lepingu ühepoolse lõpetamisega seotud küsimused võlaõigusseaduses. Juridica 2003 nr 4. Võlaõigus I. Üldosa (kaasautor). 2004, Tallinn.
 Võlaõigusseadus I-III. Kommenteeritud väljaanne. (kaaskoostaja, kaasautor). 2006-2009,Tallinn.
 Development of Estonian contract and company law in the context of the harmonized EU law I: EFT project: New lex mercatoria and codification of global commercial law: theoretical problems and legal practice in the context of development of Estonian commercial law (kaasautor). 2007, Tartu.
 Internationaler Rechtsverkehr in Zivil- und Handelssachen Loseblatt-Handbuch mit Texten, Kommentierungen und Länderberichten. Länderbericht Estland (kaasautor). 2007, C.H.Beck.
 Liability for GMO. EU Study on Liability for GMOs. Estonia, report (kaasautor). 2007.
 DCFR and Estonian Law of Obligations Act. Juridica International 2008, lk 199–208.
 Tsiviilseadustiku üldosa seadus. Kommenteeritud väljaanne (kaaskoostaja, kaasautor). 2010, Tallinn.
 Die Einführung des Trennungsprinzips und des Abstraktions-prinzips im estnischen Sachenrecht. 2012, Kiel Journal of East European Law.
 Tsiviilõiguse üldosa (kaaskoostaja, kaasautor). 2012, Tallinn.
 Asjaõigusseadus I ja II. Kommenteeritud väljaanne. 2012-2014, Tallinn.
 Der wahrheitsbegriff im estnischen Ziviliprozess (kaasautor), 2015 Osteuropa Recht.
 Võlaõigusseadus I. Kommenteeritud väljaanne (kaaskoostaja, kaasautor), 2016, Tallinn.
 Tsiviilkohtumenetluse seadustik I-III Kommenteeritud väljaanne (kaaskoostaja, kaasautor),2017-2018, Tallinn.
 Ühinguõiguse revisjon. Analüüs-kontseptsioon (kaasautor), 2018.

Viited

Välislingid
Artiklid Juridicas

Kategooria:Eesti kohtunikud
Kategooria:Eesti riigikohtunikud
Kategooria:Valgetähe IV klassi teenetemärgi kavalerid
Kategooria:Tartu Ülikooli õigusteaduskonna vilistlased
Kategooria:Sündinud 1971